钦定古今图书集成/理学汇编/经籍典/第138卷 > 《汉韩婴诗外传二》 > 《小明》
## 钦定古今图书集成/理学汇编/经籍典/第138卷 > 《汉韩婴诗外传二》 > 《小明》

齐桓公伐山戎，其道过燕，燕君送之出境。桓公问管
仲曰：“诸侯相送，固出境乎？”管仲对曰：“非天子不出境。”
桓公曰：“然。畏而失礼也。寡人不可使燕失礼。”乃割燕
君所至之地以与之。诸侯闻之，皆朝于齐。《诗》曰：“靖恭
尔位，好是正直。神之听之，介尔景福。”